HCL की मार्च तिमाही का शुद्ध लाभ 1,683 करोड़ रुपये | Instant ख़बर
HCL की मार्च तिमाही का शुद्ध लाभ 1,683 करोड़ रुपये
नई दिल्ली : सूचना प्रौद्योगिकी क्षेत्र की कंपनी एचसीएल टेक्नोलॉजीज को 31 मार्च 2015 में समाप्त तिमाही के दौरान 1,683 करोड़ रुपये का शुद्ध लाभ हुआ है, जो पिछले साल की इसी तिमाही से 3.6 प्रतिशत अधिक है।
कंपनी ने एक विज्ञप्ति में यह जानकारी दी। इससे पिछले साल की इसी तिमाही में कंपनी को 1,624 करोड़ रपये का शुद्ध लाभ हुआ था। उल्लेखनीय है कि कंपनी जुलाई से जून तक के वित्तीय वर्ष का अनुसरण करती है। आलोच्य तिमाही में कंपनी की कुल आय भी 11 प्रतिशत बढ़कर 9,267 करोड़ रुपये पर पहुंच गयी, जो इससे पिछले साल की इसी तिमाही में 8,349 करोड़ रुपये थी।
डालर के लिहाज से कंपनी का मुनाफा 2.3 प्रतिशत बढ़कर 27 करोड़ डालर हो गया जबकि आय, 2014-15 की तीसरी तिमाही के दौरान पिछली वर्ष की इसी अवधि के मुकाबले 9.5 प्रतिशत बढ़कर 1.49 अरब डालर हो गई। एचसीएल टेक्नोलाजीज के अध्यक्ष एवं मुख्य कार्यकारी अनंत गुप्ता ने कहा ‘एचसीएल हर क्षेत्र में वृद्धि दर्ज कर है।’ कंपनी ने चार रपए प्रति शेयर के लाभांश की भी घोषणा की।
मार्च 2015 में समाप्त तिमाही के अंत तक एचसीएल टेक्नोलाजीज के कुल कर्मचारियों की संख्या बढ़कर 1,04,184 हो गई। एचसीएल ने इस तिमाही के दौरान 14 सौदे किए जिनका कुल अनुबंध मूल्य एक अरब डालर से अधिक है। कंपनी के पास 31 मार्च 2015 के अंत तक 838 करोड़ रपए के बराबर नकदी और नकदी तुल्य संपत्ति थी।